**Ministru kabineta noteikumu projekta “Grozījums Ministru kabineta 2014. gada 11. marta noteikumos Nr.134 „Noteikumi par vienoto veselības nozares elektronisko informācijas sistēmu””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir pagarināt termiņu (līdz 2018.gada 30.novembrim), līdz kuram vienotajā veselības nozares elektroniskajā informācijas sistēmā (turpmāk – veselības informācijas sistēma) sagatavotu elektronisko nosūtījumu ārstniecības iestāde pacientam izsniedz papīra formā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2014. gada 11. marta noteikumos Nr.134 „Noteikumi par vienoto veselības nozares elektronisko informācijas sistēmu”” (turpmāk – Noteikumu projekts) izstrādāts pamatojoties uz:1.Deklarācijas par Māra Kučinska vadītā Ministru kabineta iecerēto darbību 131.punktu:“131.Pabeigsim vienotās veselības nozares elektroniskās informācijas sistēmas ieviešanu, nodrošināsim pilnvērtīgu tās darbību un attīstību”.2. Ārstniecības likuma 78.panta otro daļu un 79.panta 1.1 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014. gada 11. marta noteikumu Nr.134 „Noteikumi par vienoto veselības nozares elektronisko informācijas sistēmu” 45.2.apakšpunktu nosūtījumu ambulatora/stacionāra pakalpojuma saņemšanai (turpmāk – e-nosūtījums) ārstniecības iestāde izsniedz elektroniski veselības informācijas sistēmā no 2018.gada 1.janvāra, bet saskaņā ar noteikumu 36.punktu līdz 2018.gada 28.februārim nodrošina tā izdrukāšanu un izsniegšanu pacientam papīra formātā. Ir identificēta nepieciešamība pagarināt termiņu, līdz kuram veselības informācijas sistēmā sagatavotais e-nosūtījums izdrukājams un izsniedzamas papīra formātā. Ārstniecības iestādes klientu un pacientu reģistratoriem (profesijas kods Profesiju klasifikatorā: 3344 02 ), lai nodrošinātu darba pienākumu izpildi - apstrādātu pacienta pierakstu (t.sk.arī veiktu, anulētu, labotu vai atgādinātu par pierakstu u.tml.) uz konkrētu veselības aprūpes pakalpojumu, nepieciešama e-nosūtījumā ietvertā informācija, tas ir, tiesības piekļūt e-nosūtījumam veselības informācijas sistēmā. Lai to nodrošinātu, ārstniecības iestādes klientu un pacientu reģistratori jāiekļauj Ārstniecības personu un ārstniecības atbalsta personu reģistrā (turpmāk – Reģistrs). Valsts sekretāru 2018.gada 8.februāra sanāksmē ir izsludināti grozījumi Ministru kabineta 2016.gada 24.maija noteikumos Nr.317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”, lai ārstniecības iestādes klientu un pacientu reģistratoru iekļautu Reģistrā. Reģistrs piešķirs šīm personām tiesības iesaistīties veselības aprūpes procesa nodrošināšanā. Klientu un pacientu reģistratori netiks sertificēti. Ne visās profesijās (specialitātēs) ir nepieciešams sertifikāts, tā, piemēram, ārstniecības persona – māsas palīgs tiek reģistrēts Reģistrā, bet netiek sertificēts. Sertifikācijas nepieciešamību izvērtē ņemot vērā konkrētās profesijas (specialitātes) pienākumus un iesaistes apjomu veselības aprūpes procesa nodrošināšanā. Klientu un pacientu reģistratora darba pienākumi ir galvenokārt saistīti ar administratīvajiem pienākumiem – pacientu reģistrēšanu, pierakstu veikšanu, informēšanu par ārstu pieņemšanas laikiem u.tml. Valsts sekretāru 2018.gada 8.februāra sanāksmē ir izsludināti arī grozījumi Ministru kabineta 2014. gada 11. marta noteikumos Nr.134 „Noteikumi par vienoto veselības nozares elektronisko informācijas sistēmu”, lai papildinātu noteikumus ar kārtību, kādā ārstniecības iestādes klientu un pacientu reģistrators ir tiesīgs apstrādāt pacienta datus e-veselības sistēmā.Pēc grozījumu pieņemšanas Ministru kabineta 2016.gada 24.maija noteikumos Nr.317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” un Ministru kabineta 2014. gada 11. marta noteikumos Nr.134 „Noteikumi par vienoto veselības nozares elektronisko informācijas sistēmu” Nacionālais veselības dienests izveidos veselības informācijas sistēmas klientu un pacientu reģistratora lietotāja tiesību datu kopumu, lai nodrošinātu pacienta datu aizsardzību un to datu apstrādi nepieciešamajā apjomā. Pamatojoties uz minēto, termiņu, līdz kuram veselības informācijas sistēmā izrakstītos e-nosūtījumus ārsts izdrukā un izsniedz pacientam papīra formātā nepieciešams pagarināt par 9 mēnešiem (līdz 2018.gada 30.novembrim), Tādējādi tiks nodrošināta pakāpeniska e-nosūtījumu ieviešana, vienlaikus līdz lietotāja tiesību iegūšanai veselības informācijas sistēmā klientu un pacientu reģistratori piekļūs e-nosūtījumiem papīra formātā, kas viņiem nepieciešams, lai nodrošinātu korektu pacienta pieraksta izveidi un apstrādi. No 2019.gada 1.decembra e-nosūtījumi nebūs jāizdrukā. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālais veselības dienests.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi Latvijas iedzīvotāji - 1 950 116[[1]](#footnote-2).Ārstniecības iestādes (stacionārās ārstniecības iestādes, ambulatorās ārstniecības iestādes, ģimenes ārstu un pārējo speciālistu prakses, zobārstniecības iestādes, fizioterapeitu, ergoterapeitu prakses) - 3786[[2]](#footnote-3).Praktizējošie ārsti - 5741, t.sk., praktizējošie ģimenes ārsti 1333 (bez stažieriem un rezidentiem).[[3]](#footnote-4)Ārstniecības iestāžu informācijas sistēmu izstrādātāji (5), kuru sistēmas ir integrētas ar e-veselības sistēmu).Veselības inspekcijaNacionālais veselības dienests |
| 2. | Tiesiskā regulējuma ietekme uz tautsaimniecību un administratīvo slogu | Projekts neierobežo konkurenci.Projektam nav ietekmes uz vidi un nevalstiskajām organizācijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Jāveic grozījumi Ministru kabineta 2016. gada 24. maija noteikumos Nr. 317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” (VSS-137), lai ārstniecības iestādes klientu un pacientu reģistratoru iekļautu Reģistrā (profesijas kods Profesiju klasifikatorā: 3344 02). Jāveic grozījumi Ministru kabineta 2014.gada 11.marta noteikumos Nr.134 “Noteikumi par vienoto veselības nozares elektronisko informācijas sistēmu” (VSS-129), lai noteiktu, kurus datus klientu un pacientu reģistratoram ir tiesības apstrādāt e-veselības sistēmā. Abi projekti izsludināti Valsts sekretāru 2018.gada 8.februāra sanāksmē. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ārstniecības iestādes tiks informētas par e-nosūtījuma izdrukāšanas un izsniegšana papīra formātā termiņa pagarināšanu. |
| 2. | Sabiedrības līdzdalība projekta izstrādē | Ārstniecības iestādes tiks informētas par e-nosūtījuma izdrukāšanas un izsniegšana papīra formātā termiņa pagarināšanu. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais veselības dienests, Veselības inspekcija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots institūciju esošo cilvēkresursu ietvaros. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav |

Ministru prezidents,

veselības ministra pienākumu izpildītājs                                  Māris Kučinskis

Vīza: Valsts sekretārs Aivars Lapiņš

Boltāne 67876154

laura.boltane@vm.gov.lv

1. Iedzīvotāju skaits Latvijā 2017.gada sākumā. Centrālās statistikas pārvaldes dati [↑](#footnote-ref-2)
2. Ārstniecības iestāžu skaits Latvijā 2017.gada 19.decembrī. Ārstniecības iestāžu reģistra dati [↑](#footnote-ref-3)
3. Skaits 2016.gadā. Latvijas veselības aprūpes statistikas gadagrāmata 2016. Slimību profilakses un kontroles centrs, Rīga 2017. [↑](#footnote-ref-4)